ข้อกำหนดศาลแรงงานข้อกำหนดศาลแรงงานว่าด้วยการดำเนินกระบวนพิจารณาในศาลแรงงาน(ฉบับที่ ๓) โดยที่เป็นการสมควรแก้ไขข้อกำหนดศาลแรงงานว่าด้วยการดำเนินกระบวนพิจารณาในศาลแรงงานจึงอาศัยอำนาจตามความในมาตรา ๒๙ แห่งพระราชบัญญัติจัดตั้งศาลแรงงานและวิธีพิจารณาคดีแรงงานพ.ศ. ๒๕๒๒ โดยได้รับอนุมัติจากประธานศาลฎีกา ดังต่อไปนี้ข้อ ๑ให้ยกเลิกความในข้อ ๒ แห่งข้อกำหนดศาลแรงงานว่าด้วยการดำเนินกระบวนพิจารณาในศาลแรงงานและให้ใช้ความต่อไปนี้แทนข้อ ๒ในกรณีที่โจทก์มาแจ้งความจำนงว่าจะแถลงข้อหาด้วยวาจา ให้ผู้พิพากษาแห่งศาลแรงงานที่มีเขตอำนาจออกนั่งฟังคำแถลงด้วยวาจาและสอบถามเพิ่มเติมตามที่จำเป็น แล้วบันทึกไว้ในแบบพิมพ์ รง. ๑ หรือ รง. ๒ข้อ ๒ให้เพิ่มความต่อไปนี้เป็นวรรคสองของข้อ ๖ แห่งข้อกำหนดศาลแรงงานว่าด้วยการดำเนินกระบวนพิจารณาในศาลแรงงานการกระทำหรือออกคำสั่งใด ๆ ตามพระราชบัญญัติจัดตั้งศาลแรงงานและวิธีพิจารณาคดีแรงงานพ.ศ. ๒๕๒๒ มาตรา ๑๘ ผู้พิพากษาของศาลแรงงานอาจกระทำหรือออกคำสั่ง ณ ศาลใด ๆที่ตนปฏิบัติหน้าที่อยู่ก็ได้ แล้วแจ้งไปยังศาลแห่งท้องที่ที่มูลคดีเกิดหรือศาลที่จะมีการนั่งพิจารณาคดีนั้นเพื่อให้คู่ความทราบข้อ ๓ให้ยกเลิกความในข้อ ๗ แห่งข้อกำหนดศาลแรงงานว่าด้วยการดำเนินกระบวนพิจารณาในศาลแรงงานและให้ใช้ความต่อไปนี้แทนข้อ ๗ให้จ่าศาลเป็นผู้ออกหนังสือเชิญผู้พิพากษาสมทบมานั่งพิจารณาคดีในกรณีรีบด่วนจะติดต่อเชิญทางโทรศัพท์หรือทางโทรสารหรือโดยวิธีอื่นทำนองเดียวกันก็ได้หากผู้พิพากษาสมทบคนใดที่อธิบดีผู้พิพากษาศาลแรงงานกลางหรืออธิบดีผู้พิพากษาศาลแรงงานภาคกำหนดตัวให้มานั่งพิจารณาคดีมีความจำเป็นจะมาศาลไม่ได้ ให้จ่าศาลติดต่อเชิญผู้พิพากษาสมทบซึ่งได้กำหนดสำรองไว้สำหรับคดีนั้นถ้าไม่มีการกำหนดผู้พิพากษาสมทบสำรองไว้ ก็ให้รีบรายงานอธิบดีผู้พิพากษาศาลแรงงานกลางหรืออธิบดีผู้พิพากษาศาลแรงงานภาคเพื่อกำหนดตัวพิพากษาสมทบคนอื่นแทนข้อ ๔ให้เพิ่มหัวข้อการปฏิบัติหน้าที่ของนิติกรศาลแรงงาน และเพิ่มความต่อไปนี้เป็นข้อ๘/๑, ข้อ ๘/๒ แห่งข้อกำหนดศาลแรงงานว่าด้วยการดำเนินกระบวนพิจารณาในศาลแรงงานภายใต้หัวข้อดังกล่าวการปฏิบัติหน้าที่ของนิติกรศาลแรงงานข้อ ๘/๑อธิบดีผู้พิพากษาศาลแรงงานกลางหรืออธิบดีผู้พิพากษาศาลแรงงานภาคอาจมอบหมายให้นิติกรศาลแรงงานปฏิบัติหน้าที่เพื่ออำนวยความสะดวกแก่คู่ความก่อนผู้พิพากษาออกนั่งพิจารณาโดยให้มีอำนาจหน้าที่ตามระเบียบที่อธิบดีผู้พิพากษาศาลแรงงานกลางหรืออธิบดีผู้พิพากษาศาลแรงงานภาคกำหนดข้อ ๘/๒ในวันนัดพิจารณาที่ศาลกำหนด ผู้พิพากษาอาจสั่งให้คู่ความไปพบนิติกรศาลแรงงานก่อนเพื่อจัดให้เจรจาตกลงกันในกรณีที่คู่ความตกลงกันได้ให้นิติกรศาลแรงงานช่วยเหลือคู่ความในการจัดทำคำร้องขอถอนฟ้องหรือสัญญาประนีประนอมยอมความแล้วรีบนำเสนอศาลเพื่อพิจารณาต่อไปในกรณีที่คู่ความตกลงกันไม่ได้ให้นิติกรศาลแรงงานรีบนำคู่ความไปพบศาลเพื่อดำเนินกระบวนพิจารณาต่อไปข้อ ๕ให้ยกเลิกความในข้อ ๙ แห่งข้อกำหนดศาลแรงงานว่าด้วยการดำเนินกระบวนพิจารณาในศาลแรงงานและให้ใช้ความต่อไปนี้แทนข้อ ๙เมื่อศาลแรงงานได้พยายามไกล่เกลี่ยให้คู่ความได้ตกลงกันหรือประนีประนอมยอมความกันตามเจตนารมณ์ของกฎหมายแล้วแต่คู่ความไม่อาจตกลงหรือประนีประนอมยอมความกันได้และศาลจะต้องดำเนินกระบวนพิจารณาต่อไป ให้ศาลสอบถามคู่ความอันเกี่ยวกับข้อเท็จจริงที่คู่ความยกขึ้นเป็นข้ออ้างข้อเถียงและพยานหลักฐานที่ได้เสนอไว้ในบัญชีระบุพยานคู่ความต้องตอบคำถามดังกล่าวของศาล ถ้าคู่ความไม่ตอบคำถามเกี่ยวกับข้อเท็จจริงใดหรือปฏิเสธข้อเท็จจริงใดโดยไม่มีเหตุแห่งการปฏิเสธโดยชัดแจ้ง ให้ศาลบันทึกไว้ แต่ถ้าศาลเห็นว่าคู่ความฝ่ายนั้นไม่อยู่ในวิสัยที่จะตอบหรือแสดงเหตุแห่งการปฏิเสธโดยชัดแจ้งในขณะนั้นศาลอาจสั่งให้คู่ความผ่านนั้นตอบหรือแสดงเหตุแห่งการปฏิเสธภายในกำหนดเวลาตามที่ศาลเห็นสมควรกำหนดก็ได้ข้อเท็จจริงใดที่คู่ความรับกันก็เป็นอันยุติไปตามนั้นส่วนข้อเท็จจริงใดที่คู่ความฝ่ายหนึ่งยกขึ้นอ้างแต่คู่ความฝ่ายอื่นไม่ยอมรับและเกี่ยวเนื่องโดยตรงกับประเด็นข้อพิพาทตามคำคู่ความให้ศาลกำหนดเป็นประเด็นข้อพิพาทและกำหนดให้คู่ความฝ่ายใดนำพยานหลักฐานมาสืบในประเด็นข้อใดก่อนหรือหลังก็ได้กระบวนพิจารณาตามข้อนี้ ให้ศาลจดไว้ในรายงานกระบวนพิจารณาแล้วอ่านให้คู่ความฟังและให้ลงลายมือชื่อไว้ หากคู่ความไม่ยอมลงลายมือชื่อก็ให้ดำเนินการตามประมวลกฎหมายวิธีพิจารณาความแพ่งมาตรา ๔๙ และมาตรา ๕๐ข้อ ๖ให้ยกเลิกความในข้อ ๑๐ แห่งข้อกำหนดศาลแรงงานว่าด้วยการดำเนินกระบวนพิจารณาในศาลแรงงานและให้ใช้ความต่อไปนี้แทนข้อ ๑๐ในกรณีที่ศาลแรงงานสั่งให้มีการสืบพิจารณา ศาลจะสอบถามคู่ความแต่ละฝ่ายว่าประสงค์จะอ้างและสืบพยานใดบ้างแล้วจดรายชื่อและที่อยู่ของพยานบุคคล สภาพและสถานที่เก็บของพยานเอกสารหรือพยานวัตถุไว้หรือให้คู่ความฝ่ายนั้นยื่นบัญชีระบุพยานซึ่งแสดงเอกสารหรือสภาพเอกสารที่อ้างอิงรายชื่อที่อยู่ บุคคล วัตถุ หรือสถานที่ซึ่งคู่ความนั้นระบุอ้างเป็นพยานหรือขอให้ศาลไปตรวจหรือขอให้ตั้งผู้เชี่ยวชาญแล้วแต่กรณี ต่อศาลในวันนั้น หรือภายในกำหนด ๗ วันก็ได้คู่ความใดมีความจำนงจะยื่นบัญชีระบุพยานเพิ่มเติมต้องแสดงเหตุอันสมควรว่าตนไม่สามารถทราบว่าต้องนำพยานหลักฐานบางอย่างมาสืบเพื่อประโยชน์ของตนหรือไม่ทราบว่าพยานหลักฐานบางอย่างได้มีอยู่หรือมีเหตุอันสมควรอื่นใดคู่ความฝ่ายนั้นอาจยื่นคำแถลงขออนุญาตอ้างพยานหลักฐานเช่นว่านั้นพร้อมกับบัญชีระบุพยานและสำเนาบัญชีระบุพยานต่อศาลได้ก่อนพิพากษาคดีถ้าศาลเห็นว่าเพื่อให้การวินิจฉัยชี้ขาดข้อสำคัญแห่งประเด็นเป็นไปโดยเที่ยงธรรมจำเป็นจะต้องสืบพยานหลักฐานเช่นว่านั้นก็ให้ศาลอนุญาตตามคำแถลงในกรณีที่คู่ความอ้างพยานบุคคล พยานเอกสาร หรือพยานวัตถุให้ศาลสอบถามคู่ความแต่ละฝ่ายถึงความสำคัญและความจำเป็นของพยานหลักฐานที่ประสงค์จะสืบว่าเกี่ยวข้องกับประเด็นแห่งคดีหรือไม่เพียงใดหากพยานหลักฐานใดฟุ่มเฟือยเกินสมควร หรือประวิงให้ชักช้าหรือไม่เกี่ยวแก่ประเด็นแห่งคดีให้ศาลงดสืบพยานหลักฐานเช่นว่านั้น หากพยานหลักฐานใดเกี่ยวกับประเด็นแห่งคดีหรือศาลเห็นว่ามีความจำเป็นที่จะต้องนำสืบเพื่อให้ได้ข้อเท็จจริงที่เป็นประโยชน์แก่การพิจารณาก็ให้ศาลสั่งให้คู่ความแต่ละฝ่ายนำพยานหลักฐานเหล่านั้นมาสืบโดยอาจกำหนดวันนัดสืบพยานของแต่ละฝ่ายไว้ล่วงหน้าจนเสร็จคดีถ้าคู่ความได้นำพยานหลักฐานทั้งหมดหรือบางส่วนมาศาลและพร้อมที่จะสืบได้ในวัดนัดพิจารณาให้ศาลดำเนินการสืบพยานไปทันทีเว้นแต่คู่ความอีกฝ่ายหนึ่งจะได้คัดค้านเสียก่อนเริ่มต้นสืบพยานในกรณีที่ไม่อาจสืบพยานได้ในวันนั้นก็ให้ศาลกำหนดวันนัดสืบพยานต่อไปในกรณีที่ไม่อาจสืบพยานในวันนัดพิจารณาตามวรรคสี่ได้ศาลแรงงานอาจให้คู่ความส่งบรรดาพยานหลักฐานทั้งหมดที่ประสงค์จะใช้เป็นพยานหลักฐานซึ่งอยู่ในความครอบครองของตนหรือขอให้ศาลมีคำสั่งเรียกพยานหลักฐานที่อยู่ในความครอบครองของบุคคลภายนอกส่งต่อศาลก่อนวันนัดสืบพยานข้อ ๗ให้เพิ่มความต่อไปนี้เป็นข้อ ๑๐/๑ แห่งข้อกำหนดศาลแรงงานว่าด้วยการดำเนินกระบวนพิจารณาในศาลแรงงานข้อ ๑๐/๑เพื่อความสะดวกและรวดเร็วในการสืบพยาน ศาลอาจนัดพร้อมคู่ความก่อนวันนัดสืบพยานเพื่อให้คู่ความนำพยานหลักฐานที่ประสงค์จะอ้างเป็นพยานหลักฐานที่อยู่ในความครอบครองและสามารถนำมาศาลได้ไปพบนิติกรศาลแรงงานให้นิติกรศาลแรงงานตรวจรับพยานหลักฐานที่คู่ความนำมายื่นหรือที่อยู่ในความครอบครองนำส่งตามคำสั่งศาลและจัดเตรียมพยานหลักฐานดังกล่าวตามลำดับก่อนหลังที่คู่ความประสงค์จะสืบแล้วนำเสนอศาลเพื่อดำเนินกระบวนพิจารณาต่อไปข้อ ๘[๑]ข้อกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปให้ไว้ ณ วันที่ ๘ กันยายน พ.ศ. ๒๕๔๓วิรัตน์ ลัทธิวงศกรอธิบดีผู้พิพากษาศาลแรงงานกลางภิรมย์พร/ผู้จัดทำ๒๖ ตุลาคม ๒๕๕๓กวินทราดา/ผู้ตรวจ๑๐ มกราคม ๒๕๕๔[๑] ราชกิจจานุเบกษา เล่ม ๑๑๗/ตอนพิเศษ ๑๐๗ง/หน้า ๙/๑๘ ตุลาคม ๒๕๔๓